
Republika Hrvatska
Trgovački sud u Splitu
Split, Sukoišanska 6


Poslovni broj: 4. St-533/2018-26

REPUBLIKA HRVATSKA

RJEŠENJE

Trgovački sud u Splitu, po stečajnom sucu tog suda Katarini Mikulić, odlučujući o prijedlogu predlagatelja FINANCIJSKE AGENCIJE, Regionalni centar Split, Podružnica Split, Mažuranićevo šetalište 24 b, OIB: 85821130368 za otvaranje stečajnog postupka nad dužnikom MALI KAŠETIN j.d.o.o., Ulica Ante Starčevića 1, Sinj, OIB: 65076841295, 20. ožujka 2019.

riješio je 

Nalaže se FINANCIJSKOJ AGENCIJI, Regionalni centar Split, Podružnica Split, Mažuranićevo šetalište 24b, OIB: 85821130368  da oslobodi sredstva zaplijenjena na računu dužnika na ime predujma za namirenje troškova stečajnog postupka. 

Obrazloženje

Predlagatelj Financijska agencija, Regionalni centar Split, je prijedlogom zaprimljenim na Trgovačkom sudu u Splitu, dana 23. srpnja 2018. predložio otvaranje stečajnog postupka nad dužnikom MALI KAŠETIN j.d.o.o., Ulica Ante Starčevića 1, Sinj, OIB: 65076841295.

U prijedlogu se u bitnome navodi da dužnik na dan 17. srpnja 2018. u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana, u ukupnom iznosu od 20.254,23 kuna, te da prema podacima HZMO ima jednog zaposlenog, kao i da predlagatelj ne raspolaže drugim podacima o imovini dužnika. 

Rješenjem ovog suda pod gornjim poslovnim brojem od 20. ožujka 2019. obustavljen je prethodni postupak nad dužnik iz razloga što je FINA u spis dostavila potvrdu iz koje je vidljivo da je kod dužnika na dan 19. ožujka 2019. evidentirano 0 dana neprekidne blokade (list spisa 46).

Uvidom u prijedlog FINE za pokretanje stečajnog postupka od 23. srpnja 2018. utvrđeno je da dužnik na dan 17. srpnja 2018. ima na ime predujma za namirenje troškova stečajnog postupka zaplijenjena novčana sredstava u iznosu od 5.000,00 kuna. 

Odredbom članka 112. stavak 1. Stečajnog zakona ("Narodne novine" broj 71/15 i 104/17, dalje SZ) propisano je da će nakon što Financijska agencija utvrdi nemogućnost izvršenja osnove za plaćanje radi nedostatka novčanih sredstava na računima dužnika pravne osobe, naložit banci da zaplijeni novčana sredstva s računa dužnika, u iznosu od 5.000,00 kuna za predujam za namirenje troškova stečajnoga postupka, dok je stavkom 7. istog članka propisano da ako sud odbaci ili odbije prijedlog za otvaranje stečajnoga postupka, rješenjem o odbacivanju odnosno odbijanju naložit će Financijskoj agenciji da oslobodi sredstva zaplijenjena na temelju stavka 1. ovoga članka.
 
Budući da je FINA, temeljem članka 112. stavak 1. SZ, zaplijenila novčana sredstva s računa dužnika u iznosu od 5.000,00 kuna kao predujam za namirenje troškova naprijed navedenog stečajnoga postupka, te pošto je ovaj sud donio rješenje o obustavi stečajnog postupka nad naprijed navedenim dužnikom, valjalo je, odlučiti kao u izreci ovog rješenja.

U Splitu, 20. ožujka 2019. 
			
	Sudac



	Katarina Mikulić 


Pouka o pravnom lijeku: 
Protiv ovog rješenja dopuštena je žalba. Žalba se može izjaviti u roku od osam dana od dostave rješenja, a dostava ovog rješenja smatra se obavljenom istekom osmog dana od dana njegove objave na mrežnoj stranici e-Oglasna ploča sudova. Žalba se podnosi Trgovačkom sudu u Splitu, pismeno u tri primjerka, a o istoj odlučuje Visoki trgovački sud Republike Hrvatske. 


DNA:
- predlagatelju - FINA
- mrežna stranica e-Oglasna ploča sudova
- u spis

